open-index/open-wikipedia-markdown huggingface dataset:
தாக்கா தாக்குதல் 2016

**தாக்கா தாக்குதல் 2016** என்பது 2016 ஆம் ஆண்டு ஜூலை மாதம் முதலாம் நாள் வங்காளதேசத்தின் தலைநகர் தாக்காவில் நடைபெற்ற தாக்குதலாகும். ஐந்து ஆயுதம் தாங்கிய தீவிரவாதிகள் "ஹோலி அர்டிசன் அடுமனை"யின் மீது தாக்குதல் நடத்தினர். இத்தாக்குதலின் போது பல வெளிநாட்டு மற்றும் உள்நாட்டவரை பிணையாகவும் பிடித்து வைத்திருந்தனர். அரசு காவல்படையின் எதிர்த் தாக்குதலில் இரு காவலர்கள் கொல்லப்பட்டனர். ஒட்டுமொத்த இத்தீவிரவாதத் தாக்குதல் நிகழ்வின் முடிவில் 29 பேர் கொல்லப்படனர். இதில் 18 வெளிநாட்டவரும், இரு உள் நாட்டவரும் ஐந்து ஆயுதம் தாங்கிய தீவிரவாதிகளும் மற்றும் இரு அடுமனைப் பணியாளர்களும் ஆவர். வங்கதேசத்தில் நடந்த மிக மோசமான தாக்குதல் இது என உள்ளூர் ஊடகங்கள் தெரிவித்தன.
## மேற்கோள்கள்

பகுப்பு:தீவிரவாத நிகழ்வுகள்
பகுப்பு:2016 நிகழ்வுகள்
சாகெத் - 4 (ஐ ஈ டி - 1410) (நெல்)

**சாகெத் - 4 (ஐ ஈ டி - 1410)** (*Saket-4 (IET-1410*) என்பது; 1974 - 1978 ஆம் ஆண்டுவாக்கில் அறிமுகப்படுத்தப்பட்ட, குறுகியகால நெல் வகையாகும். 110 - 120 நாட்களில் அறுவடைக்கு வரக்கூடிய இந்த நெல் இரகம், டி கே எம் - 6 (*TKM-6*)  என்ற நெல் இரகத்தையும், ஐ ஆர் - 8 (*IR-8*) எனும் நெல் இரகத்தையும் இணைத்து உருவாக்கப்பட்ட நெல் வகையாகும். புன்செய் எனப்படும் மானாவாரி, நீர்ப்பாசனம் (இறவை) மற்றும் மேட்டுநிலப்  பகுதிகளில் நன்கு வளரக்கூடிய, இது ஒரு எக்டேருக்கு சுமார் 4500 - 5000 கிலோ (*45-50 Q/ha*) மகசூல் தரவல்லது. குள்ளப் பயிரான 85 - 90 சென்டிமீட்டர் (85-90 cm) உயரம் வளரும் இந்த நெற்பயிரின் அரிசி, தடித்து நீண்டு வெண்ணிறத்தில் காணப்படுகிறது. மேலும், மத்தியப் பிரதேசம், உத்தரப் பிரதேசம், சம்மு காசுமீர், மற்றும் பிகார், போன்ற மாநிலங்களில் பெருமளவில் பயிரிடப்படுகின்றது.

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை
போரிசு வசீலியேவிச் நியுமெரோவ்

**போரிசு வசீலியேவிச் நியூமரோவ்** *(Boris Vasilyevich Numerov)* (; ஜனவரிi 29, 1891—செப்டம்பர் 13, 1941) ஓர் உருசிய வானியலாளரும் நில அளக்கையியலாளரும் புவி இயற்பியலாளரும் ஆவார். இவர் நவகோரதில் பிறந்தார். இவர் 1913 இல் புனித பீட்டர்சுபர்கு பல்கலைக்கழகத்தில் பட்டம் பெற்றார். இவர் பல வானியல், கனிமவியல் கருவிகளை உருவாக்கியுள்ளார். இவரது பெயரில் கணினி நெறிநிரல்களும் அறிவியல் முறைகளும் வழங்குகின்றன. இவர் அறிவியல் கல்விக்கழக உறுப்பின்ர்; 1913 முதல்1915 வரை புல்கோவோ வான்காணக நோக்கீட்டாளர்; புனித பீட்டர்சுபர்கு அரசு பல்கலைக்கழகத்தில் 1915 முதல் 1925 வரை அதன் வான்காணக வானியலாளர். மேலும் இவர் புவி இயற்பியல் மையத்தின்  காணக இயக்குநராக 1926 முதல் 1927 வரை இருந்துள்ளார். அதோடு 1924 முதல் 1937 வரை இலெனின்கிராது பல்கலைக்கழகத்தில் பேராசிரியராகவும் இருந்துள்ளார். இவர் இலெனின்கிராதில் உள்ள  வானியல் நிறுவனத்தை நிறுவி, அதன் இயக்குந்ரகவும் இருந்தார்.

இவர்1936 இல் விண்மீன்களின் ஆய்வில் புனித பீட்டர்சுபர்கு பல்கலைக்கழகத்தில் உள்ள தன் ஆய்வகத்தில் பயன்படுத்த, வாலசு எக்கர்ட் ஆய்வகத்துக்குச் சென்று அவரது துளையிட்ட அட்டை எந்திரத்தைப் பார்வையிட்டார்.

இவர் 1936 இல் சிறைபிடிக்கப்பட்டு 10 ஆண்டுகள் கடும் உழைப்புத் தண்டனை வழங்கப்பட்டார் (இது புல்கோவோ ஒறுப்புகளில் அடங்கும். இதில் பல வானியலாளர்கள் ஒடுக்கப்பட்டனர்). இவர் மீது செருமானியச் சம்பளத்தில் ஒற்றராகப் பணிபுரிந்ததாகக் குற்றம் சாட்டப்பட்டது. இதற்குச் சான்றாக செருமானிய வானியலாளர் குறுங்கோள் 1206 நியுமெரோவியாவுக்கு இவரது நினைவாகப் பெயர் இட்டது கருதப்பட்டுள்ளது. இவர் மற்ற ஆசியல் கைதிகளுடன்1941 செப்டம்பரில் ஓரியோல் சிறையில் மாஸ்கோ செருமனிவசம் வீழ்வதற்கு முன்பு தூக்கில் இடப்பட்டதாக நம்பப்படுகிறது. ஆனால் பின்னர் 1957 இல் இவரது நினைவேந்தல் புத்துயிர்ப்பிக்கப்பட்டது.

இவரது நினைவாக, நிலாவின் நியூமெரோவ் குழிப்பள்ளமும் 1931 இல் ஐடல்பர்கில் செருமானிய வானியலாளர் கண்டுபிடித்த சிறுகோள் 1206 நியூமெரோவியாவும் பெயர் இடப்பட்டுள்ளன.

## குறிப்புகள்

## வெளி இணைப்புகள்
*Gérard Sookahet, *La Méthode de Numerov pour Résoudre les Equations Différentielles du 2nd Ordre*, PDF

பகுப்பு:உருசிய வானியலாளர்கள்
பகுப்பு:சோவியத் வானியலாளர்கள்
பகுப்பு:உருசியக் கண்டுபிடிப்பாளர்கள்
பகுப்பு:சோவியத் கண்டுபிடிப்பாளர்கள்
பகுப்பு:1891 பிறப்புகள்
பகுப்பு:1941 இறப்புகள்
மார்க் மோபியஸ்

**மார்க் மோபியஸ்** (*Joseph Mark Mobius*, பிறப்பு: 17 ஆகத்து 1936) என்பவர் பிராங்க்ளின்  டெம்பிள்டன் முதலீட்டு நிறுவனம் என்ற உலகளாவிய பெரும் குழுமத்தின் நிதி மேலாளர் ஆவார். உலகம் முழுவதும் பரவியுள்ள இந்த நிதி நிறுவனத்தின் 50 க்கும் மேற்பட்ட  பரஸ்பர நிதிகளை மேலாண்மை செய்து வருகிறார்.

## இளமைக் காலம்

செருமனி மற்றும் புவேர்ட்டோ ரிக்கோ பெற்றோருக்கு மகனாக அமெரிக்காவின் நியூயார்க்கில் பிறந்தார்.
பாஸ்டன் பல்கலைக் கழகத்தில் பயின்று இளங்கலை பட்டமும் எம். எஸ். பட்டமும் பெற்றார். பின்னர் 1966 ஆம் ஆண்டில் எம்ஐடி
யில் பொருளியல் ஆய்வறிஞர் பட்டம் பெற்றார். பிராங்க்ளின் டெம்பிள்டன் நிறுவனத்தில் 1987 ஆம் ஆண்டில் சேர்ந்தார்.

## எழுதிய நூல்கள்

சீனாவுடன் வர்த்தகம், எழுச்சியுறும் சந்தையில் முதலீடு செய்ய வழிகாட்டி, ஊதியத்திற்கான கடவுச் சீட்டு  போன்ற பத்துக்கும் மேல் நூல்களை எழுதியுள்ளார்.

## பெற்ற சிறப்புகள்

* ஆசியாமணி என்ற இதழ் இவரை 2006 ஆம் ஆண்டில் 100 செல்வாக்கு மிக்க மனிதர்கள் என்னும் பட்டியலில்  சேர்த்துள்ளது. 
* நிதி மற்றும் தொழில் தொடர்பான பல தொலைக்காட்சிகளில் நேர்காணல் மற்றும் பேச்சு நிகழ்த்தியுள்ளார்.  
* 2011இல்  பூளும்பர்க் மார்க்கட் இதழ் இவரை 50 செல்வாக்கு மிக்க மனிதர்களில் ஒருவராக கவுரவப்படுத்தியது.  
* 1999இல் தனியாரத் துறை சார்பாக அறிவுரை வழங்கும் குழுவில் உறுப்பினராக உலக வங்கியால் தேர்ந்தெடுக்கப்பட்டார்.

## உசாத்துணை

## மேலும் பார்க்க
http://mobius.blog.franklintempleton.com/

பகுப்பு:நிதி நிறுவன அதிகாரிகள்
பகுப்பு:வாழும் மக்கள்
பகுப்பு:1936 பிறப்புகள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
பிணந்தின்னி

**பிணந்தின்னிகள்** (*Death Eaters*) என்பவர்கள் *[[ஆரி பாட்டர்]]* நாவல் மற்றும் திரைப்பட தொடரில் வருகின்ற கனவுரு கதாப்பாத்திரங்கள் ஆவார்கள். இவர்கள் இலோர்டு வோல்டெமோர்ட் எனும் தீய மந்திரவாதியால் வழி நடத்தப்படும் மந்திரவாதிகளையும் சூனியக்காரர்களையும் உள்ளடக்கிய குழுவாகும்.

## மேற்கோள்கள்

பகுப்பு:ஆரி பாட்டர்
சீனா - 988 (நெல்)

**சீனா - 988** (*China-988*) எனப்படுவது; 1975 - 1978 ஆம் ஆண்டுவாக்கில் அறிமுகப்படுத்தப்பட்ட, மத்தியகால நெல் வகையாகும். 135 - 140 நாட்களில் அறுவடைக்கு வரக்கூடிய இந்த நெல் இரகம்,சீனாவின் இரண்டாம்தர நெல் வகையாகும். அரைக் குள்ளப் பயிரான 100 - 110 சென்டிமீட்டர் (100-110 cm) உயரம் வளரும் இந்த நெற்பயிரின் தானியங்கள், நேர்த்தியற்று கரடுமுரடான காணப்படுகிறது. நல்ல தரமான உயர் தலைமுறை நெல் வகையிலிருந்து மீட்டெடுக்கப்பட்ட இந்த நெல் இரகம், சம்மு காசுமீர் மாநிலங்களில் பெருமளவில் பயிரிடப்படுகின்றது.

## இவற்றையும் காண்க
* சீனா
* சீனாவின் பொருளாதாரம்

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை
அலெக்சாந்தர் விசோத்சுகி

**அலெக்சாந்தர் நிகொலாயெவிச் விசோத்சுகி** (*Alexander Nikolayevich Vyssotsky*; , 23 மே 1888 – திசம்பர் 31, 1973) ஓர் உருசிய அமெரிக்க வானியலாளர் ஆவார். இவர்  உருசியப் பேரரசு காலத்தில் மாஸ்கோவில் பிறந்தார். இவர் தன் பட்டத்தை மாஸ்கோ அரசு பல்கலைக்கழகத்தில் பெற்றார்.

இவர் அமெரிக்க வர்ஜீனியா பல்கலைக்கழகத்தின் மெக்கார்மிக் வான்காணகத்தில் 35 ஆண்டுகள் பணிபுரிந்தபோது பல நூல்களை எழுதியுள்ளார்.இவர் ஐந்து விண்மீன் பட்டியல்கள் அமைந்த *கதிர்நிரல் ஒளியளவையால் கண்டறியப்பட்ட எம் வகைகுறுமீன்கள்* எனும் அட்டவணை வெளியிட்டு பெயர்பெற்றவர். இது விண்மீன்களின் சீரியக்கத்தைச் சாராமல் அவற்றின் உள்ளார்ந்த கதிர்நிரல் பான்மைகளைக் கொண்டு இனங்காணப்பட்ட அருகாமை விண்மீன்களின் முதல் பட்டியல் என்பதால் மிகவும் முதன்மையானது ஆகும். இதுவரை அருகாமை விண்மீன்கள் அவற்றின் பேரளவு சீரியக்கத்தால் மட்டுமே இனங்காணப்பட்டன. அர்கில் உள்ள விண்மீன்களில் சூரியன் பெருமச் சீரியக்கத்தைப் பெற்றுள்ளது. வுசோத்சுகியின் அட்டவணை வெளியிடுவதற்கு முன்பு இந்த இஅயக்கம் சார்ந்த அணுகுமுறை ஆய்வுகளில் பதக்கூறு சார்புடனேயே அமைந்தன. இவரது வானளக்கை வாழ்சிங்டம் கார்னிகி நிறுவனம் அளித்த 10 அங்குலக் கூக் வான்வரைவியால் செய்யப்பட்டது. இது மீண்டு பெக்கெரால் மறுதிருத்தம் செய்யப்பட்டது. இதி பொருளருகு நோக்கியாக பட்டகம் பயன்பட்டது. இதனால் விண்மீனின் பின்னணியில் உள்ள அனைத்து விண்மீன்களின் மின்காந்தக் கதிர்நிரல் ஒளிப்பொலிவுகளும் அளக்கவியன்றது.இந்தக் கதிர்நிரல்கள் இவரும் பிற ஆய்வாளர்களும் விண்மீன்களை மேற்பரப்பு வெப்பநிலையையும் மேற்பரப்பு ஈர்ப்பையும் வைத்து வகைபாடு செய்ய உதவியது. எனவே இவர்கள் ஆயிரக் கணக்கான முதன்மை வரிசைக் குறுமீன்களைக் கண்டறிய வழிவகுத்தது. இவை மங்கலானவை. 10 அங்குல நோக்கியின் காட்சிக்கு அகப்பட்டதால் மிக அருகாமையிலேயே இருக்க வேண்டும்.

இவர்1929 இல்  பிலடெல்பியாவைச் சேர்ந்த, ஒருசாலை வானியலாளராக பணிபுரிந்த, எம்மா வில்லியம்சை மணந்தார். எம்மா வுசோத்சுகி பிறகு வாழ்நாள் முழுவதும் வுசோத்சுகியுடன் அறிவியல் கூட்டாய்வாளராக இருந்தார். இவர்களுக்கு விக்தர் ஏ. வுகோத்சுகி என ஒருமன் உண்டு இவரின் மகன் ஒரு கணிதவியலாளரும் கணினியியலாளரும் ஆவார். இவரின் மகன் மல்டிசு திட்டத்தில் பணிபுரிந்து டார்வின் விளையாட்டு நிரலைஉருவாக்கினார்.

விகோத்சுகி புளோரிடாவைச் சேர்ந்த விண்டர்பார்க்கில் இறந்தார்.

## வெளி இணைப்புகள்
* Alexander N. Vyssotsky

பகுப்பு:1888 பிறப்புகள்
பகுப்பு:1973 இறப்புகள்
பகுப்பு:அமெரிக்க வானியலாளர்கள்
பகுப்பு:உருசிய வானியலாளர்கள்
சேதுபதி அரசினர் கலைக் கல்லூரி, இராமநாதபுரம்

**சேதுபதி அரசு கலைக் கல்லூரி, இராமநாதபுரம்** (*Sethupathy Government Arts College*) என்பது இந்தியாவின் தமிழ்நாட்டில் இராமநாதபுரம் மாவட்டத்தில் செயல்பட்டுவரும் இருபாலருக்கான தமிழக அரசின் கலைக் கல்லூரியாகும். இக்கல்லூரி 1965ஆம் ஆண்டில் தொடங்கப்பட்டது. காரைக்குடி அழகப்பா பல்கலைக்கழகத்தின் இணைவு பெற்ற கல்லூரியாக செயல்பட்டு வருகிறது.

## வழங்கும் படிப்புகள்
இக்கல்லூரியில் இளநிலை மற்றும் முதுநிலைப் படிப்புகள் கற்பிக்கப்படுகின்றன.

### இளநிலைப் படிப்புகள்
* தமிழ்
* ஆங்கிலம்
* பொருளியல்
* வணிகவியல்
* வணிகவியல் (கணினிப் பயன்பாடுகள்)
* கணிதம்
* இயற்பியல்
* வேதியியல்
* தாவரவியல்
* விலங்கியல்
* கடல்சார் உயிரியல்

### முதுநிலைப் படிப்புகள்
* தமிழ்
* ஆங்கிலம்
* பொருளியல்
* வணிகவியல்
* கணிதம்
* இயற்பியல்
* வேதியியல்
* தாவரவியல்

## இதனையும் காண்க
* இராமநாதபுரம் மாவட்டத்திலுள்ள கல்வி நிலையங்கள்
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

## மேற்கோள்கள்

## வெளியிணைப்புகள்

பகுப்பு:இராமநாதபுரம் மாவட்டத்திலுள்ள அரசினர் கலைக் கல்லூரிகள்
பகுப்பு:அழகப்பா பல்கலைக்கழக இணைவுக்கல்லூரிகள்
சபா பள்ளிவாசல், கோவா

**சபா பள்ளிவாசல்** அல்லது ** சபா சாஹோரி பள்ளிவாசல்**  (Safa Masjid) என்பது  இந்தியாவின் யூனியன் பிரதேசமான கோவாவின்  பொண்டா நகரில் உள்ள பள்ளிவாசல் ஆகும்.

## வரலாறு

சபா பள்ளிவாசல் அடில் ஷாஹி பேரரசு காலத்தில் கட்டப்பட்டது. இப்பள்ளிவாசல்  பிஜப்பூர் சுல்தானகத்தை ஆண்ட முதலாம் இப்ராகிம் அடில் ஷா மன்னரால் 1560 இல் கட்டப்பட்டது. இது பொண்டா புகைவண்டி நிலையத்தில் இருந்து 2 கி.மீ. தொலைவில் உள்ளது.
## மேற்கோள்கள்

பகுப்பு:கோவாவில் உள்ள பள்ளிவாசல்கள்
கியார்கெசு அந்தோயின்பொன்சு இரேயத்

**கியார்கெசு அந்தோயின் பொன்சு இரேயத்** *(Georges-Antoine-Pons Rayet)* (12 திசம்பர் 1839 - 14 ஜூன்) ஒரு பிரெஞ்சு வானியலாளர் ஆவார்.

இவர் பிரான்சில் உள்ள போர்டியாக்சில் பிறந்தார்.  1863 இல் இவர் பாரீசு வான்காணகத்தில் பணிபுரிய தொடங்கினார்.  இவர் வானியலிலும் வானில்நியியலிலும் பணிபுரிந்தார். அப்போது தான் உருவாகிவந்த் கதிர்நிரலியலில் சிறப்பு புலமை பெற்றார்.

இவர் போர்டியாக்சு வான்கானகதை நிறுவி அதன் இயக்குநராக தான் இறக்கும் வரை 25 ஆண்டுகள் இருந்தார். இவர் வுல்ஃப்-இரேயத் விண்மீன்களை வானியலாளரான சார்லசு வுல்ஃப் அவர்களுடன் இணைந்து 1857 இல் கண்டுபிடித்தார்.  இவர் 1891 இல் பிரெஞ்சு அறிவியல் கல்விக்கழகத்தால் ஜான்சென் பதக்கம் வழங்கப்பட்டார்.

## நினைவேந்தல்கள்
* AN '''172''' (1906) 111//112 (in French)
* ApJ '''25''' (1906) 53
* Obs '''29''' (1906) 332 (one paragraph)
* PASP '''18''' (1906) 280 (one sentence)

## மேற்கோள்கள்

பகுப்பு:1839 பிறப்புகள்
பகுப்பு:1906 இறப்புகள்
பகுப்பு:பிரெஞ்சு வானியலாளர்கள்
பிரான்சிசு கிரகாம் சுமித்

** சர் பிரான்சிசு கிரகாம் சுமித்** *(Sir Francis Graham-Smith)* (பிறப்பு: 25 ஏப்பிரல் 1923)  ஒரு பிரித்தானிய வானியலாள்ர் ஆவார். இவர் 1982 முதல் 1990 வரை பதிமூன்றாம் அரசு வானியலாளராக இருந்தார். இவர் 1986 இல் மாவீரர்(நைட்) பட்டம் பெற்றார்.

## வாழ்க்கை

### கல்வி
வாழ்க்கை==
### கல்வி
இவர் இங்கிலாந்து, இலங்காசயரில் உள்ள உரோசால் பள்ளியில் பயின்றார். இவர் 1941 இல் இருந்து கேம்பிரிட்ஜ் டவுனிங் கல்லூரியில் பயின்றுள்ளார்.

### வாழ்க்கைப்பணி
இவர் 1940 களின் இறுதியில் கேம்பிரிட்ஜ் பல்கலைக்க்கழகத்தில் மைக்கெல்சன் நெடுங்குறுக்கீட்டளவியில் பணிபுரிந்துள்ளார்.

இவர் 1964 இல் மான்செசுட்டர் பல்க்கலைக்கழகத்தில் கதிர்வீச்சு வானியல் பேராசிரியராகப் பணியமர்த்தப்பட்டார். இவர் 1981 இல் மான்செசுட்டர் பல்கலைக்கழகத்தில் இருந்த யோதிரல் ஆற்றங்கரை வான்காணகத்தில் நுபீல்டு கதிர்வீச்சு ஆய்வகங்களின் இயக்குநராகப் பணிபுரிந்தார்.  மேலும், இவர் 1975 முதல் 1981 வரை கிரீன்விச் அரசு வான்காணக இயக்குநராகவும் இருந்தார்.

இவர் பிரித்தானிய விளையாட்டுக் காட்சி நிறுவன அன்னிகா இரைசு யோதிரல் ஆற்றங்கரைக்கு வந்தபோது செல்வ வேட்டரெனும் நான்காம் நெடுந்தொடரின் 13 ஆம் காட்சிப் பகுதியில் தோன்றியுள்ளார்.

### நூல்தொகை
* *ஒளியியல்* (1971)
* *புடவி காணும் வழிமுறைகள்* (1988)
* *துடிமீன் வானியல்* (1990)
* *கதிர்வீச்சு வானியலுக்கான அறிமுகம்* (1997)

### சொந்த வாழ்க்கை
இவர் தேனீ வளர்ப்பாளர் ஆவார்;  இவர் யோதிரல் வங்கி தேன்கூடுகளின் காப்பில் 1990 கள் வரை ஈடுபட்டு வந்தார்.  இவர் புனித ஆந்திரூசு பல்கலைக்கழகத் தொடக்கநிலை தேனீ வளர்ப்புக் கழகம் உருவாக்க ஊக்கம் அளித்துள்ளார்.

இவர் தன் மனைவி எலிசபெத்தோடு செசுசயர், என்பெறியில் உள்ள பழைய பள்ளி வீட்டில்  1981 முதல் தன் மனைவி இறந்த 2021 ஆம் ஆண்டு வரை வாழ்ந்தார். கதிர்வீச்சு வானியலின் தொடக்க காலத்தில் 1945-46 இல் மார்ட்டின் இரைலில் வேலை செய்தபோது  இவர்கள் முதன்முதலாகச் சந்தித்தனர்.

## தகைமைகள்
இவர் 1970 இல்  அரசு வானியல் கழக ஆய்வுறுப்பினராக தேர்ந்தெடுக்கப்பட்டார் .

இவர் 1987 இல் அரசு பதக்கத்தைப் பெற்றார்.

இவர் 1975 முதல் 1977 வரை அரசு வானியல் கழகத்தின் தலைவராக இருந்தார்.

இவர் 1982 முதல் 1990 வரை பதிமூன்றாம் அரசு வானியலாளராக விளங்கினார்.

இவர் 1991 இல் இரிச்சர்டு கிளேசுபுரூக் பதக்கமும் பரிசிலும்  பெற்றார்

### புரவலராக
இவர் ஐக்கிய இராச்சிய மாந்தநேயர்கள் அமைப்பின் தகவுறு புரவலரும் மேன்சுபீல்டு, சுட்டன் வானியல் கழகத்தின் புரவலரும் ஆவார்.

### விரிவுரைகள்
 *புடவித் தேட்டம்* எனும் விரிவுரையை ஆற்ற 1965 இல் அரசு வானியல் கழகத்தால் ஒழுங்கு செய்யப்படும் கிறித்துமசு விரிவுரைகள் வரிசையில் ஒரு இணைவிரிவுரையாளராக அழைக்கப்பட்டார்.

## மேற்கோள்கள்

## வெளி இணைப்புகள்

*Scienceworld biography
* Online catalogue of F. Graham Smith's working papers as director of the Royal Greenwich Observatory (held at Cambridge University Library)

பகுப்பு:1923 பிறப்புகள்
பகுப்பு:பிரித்தானிய வானியலாளர்கள்
பகுப்பு:ஆங்கிலேய வானியலாளர்கள்
பகுப்பு:வாழும் மக்கள்
பி. அய்யாக்கண்ணு

**பி. அய்யாக்கண்ணு** என்பவர் தமிழகத்தைச் சேர்ந்த வழக்கறிஞரும், தேசிய தென்னிந்திய நதிகள் இணைப்பு விவசாயிகள் சங்கத்தின் நிறுவனரும் அதன் தலைவருமாவார்.
## வாழ்க்கை
அய்யாக்கண்ணு தமிழ்நாட்டின் திருச்சி மாவட்டம், முசிறியைச் சேர்ந்தவர். வழக்கறிஞரான இவருக்கு மனைவி சந்திரலேகா, துணைவி ரேவதிக்கு 2 மகன்கள் உள்ளனர். இவரின் மனைவி சந்திரலேகா, முத்த மகனான கோபிக்கண்ணு மற்றும் இளைய மகனான ஜோதிக்கண்ணு மற்றும் முத்த மருமகள் அனைவருமே வழக்கறிஞர்கள். இவருக்குச் சொந்தமாக 20 ஏக்கர் நிலம் உள்ளது அதில் விவசாயமும் செய்துவருகிறார்.

## பொதுவாழ்வு
இவர் 1977 ஆம் ஆண்டு காங்கிரஸ் கட்சி சார்பில் முசிறி தொகுதியில் சட்டமன்ற உறுப்பினருக்குப் போட்டியிட்டுள்ளார். அதன் பிறகு ஜனதா தளம் கட்சியில் இணைந்தார். அக்கட்சி பல பிரிவுகளாக பிளவுபட்டதும் தேசிய விவசாயிகள் சங்கம் என்ற சங்கத்தைத் தொடங்கினார். அதன் பின்னர் பாரதிய கிசான் சங்கத்தில் மாநில பொதுச் செயலாளர், மாநில துணைத் தலைவர் ஆகிய பொறுப்புகளில் இருந்து, விவசாயிகளுக்காக பல்வேறு போராட்டங்களை முன்னின்று நடத்தினார்.

மத்தியில் பாஜக ஆட்சிக்கு வந்தவுடன், மத்திய அரசை எதிர்த்துப் போராட்டங்களில் ஈடுபடக் கூடாது என பாரதிய கிசான் சங்கம் தெரிவித்ததைத் தொடர்ந்து, அதிலிருந்து விலகி, 2015 இல் தேசிய தென்னிந்திய நதிகள் இணைப்பு விவசாயிகள் சங்கத்தைத் தொடங்கி அதன் தலைவராக செயல்பட்டு வருகிறார். 2017 ஆண்டு விவசாயிகளைத் திரட்டி தில்லியில் பல்வேறு கோரிக்கைகளை வலியுறுத்தியும்  விவசாயியின் நிலையை உலகுக்கு எடுத்துரைக்கும் வகையில் கழுத்தில் மனித மண்டை ஓடுகளைத் தொங்கவிட்டும், கைகளில் மண் சட்டிகளை ஏந்தியும், அரை நிர்வாண கோலத்திலும், விவசாயியை சடலமாகக் கிடத்தியும், மொட்டை அடித்துக்கொண்டும், பிரதமர் மோடியின் முகமூடியை அணிந்தும், எலிக்கறி மற்றும் பாம்புக் கறி உண்ணுதல் என பல்வேறு நூதன போராட்டங்களை விவசாயிகளைக் கொண்டு நடத்தி வருகின்றார். இதற்கு ஆதரவு பெருகிவருகிறது.

## மேற்கோள்கள்

பகுப்பு:வழக்கறிஞர்கள்
பகுப்பு:தமிழ் விவசாயிகள்
பகுப்பு:திருச்சி மாவட்ட மக்கள்
2017 போபால் - உஜ்ஜைனி பயணிகள் தொடர்வண்டி குண்டு வெடிப்பு

*2017 போபால் - உஜ்ஜைனி பயணிகள் தொடர்வண்டி குண்டு வெடிப்பு* 2017 ஆம் ஆண்டு மார்சு மாதம் ஏழாம் தியதி போபால் - உஜ்ஜைனி பயணிகள் தொடர்வண்டி மீது நடைபெற்ற  தீவிரவாதத் தாக்குதலாகும். தொடர்வண்டி போபாலிலிருந்து உஜ்ஜைனிக்குச் சென்று கொண்டிருக்கும் போது காலை 9:30 க்கும் 10:00 மணிக்குமிடையே தாக்குதல் நடைபெற்றது. இத்தாக்குதலில் எட்டு பயணிகள் காயமடைந்தனர். இத்தாக்குதல் *குழாய் குண்டு* மூலம் நடத்தப்பட்டது . இத்தாக்குதலை நடத்தியவர்கள் தாக்குதலுக்குப் பின்னர் சிரியா அல்லது ஈராக் நாட்டிற்குத் தப்பிச் செல்ல முயன்றதாக காவல்துறையினர் தெரிவித்தனர். இது இசுலாமிய அரசு தீவிரவாதக் குழுவைச் சேர்ந்தவர்கள் நடத்திய தாக்குதலாகும். மேலும் அத்தீவிரவாத அமைபினர் இந்தியாவின் மீது நடத்தும் முதல் தாக்குதலும் ஆகும் .
## மேற்கோள்கள்

 
பகுப்பு:இந்தியாவில் இஸ்லாமிய பயங்கரவாதம் 
பகுப்பு:2017 இல் இந்தியா
பகுப்பு:இந்தியாவில் தீவிரவாதத் தாக்குதல்கள்‎
பகுப்பு:2017 நிகழ்வுகள்
தகட்டுமூடி (சுடுகலன்)

**தகட்டுமூடி ** (Frizzen) என்பது தீக்கல்லியக்க சுடுகலன்களின் உபயோகிக்கப்படும்; பின்பகுதியில் கீலால் பொருத்தப்பட்ட "L" வடிவ எஃகுத் துண்டு ஆகும். முதன்மை வெடிபொருள் திணிக்கப்பட்டிருக்கும் குழலில், காணப்படும் தொடுதுளைக்கு அருகில்; சிறிதளவு எரியூட்டும் வெடிமருந்துத் துகளைக் கொண்டிருக்கும் எரியூட்டிக்கிண்ணியை மூடும் வகையில் இது (தகட்டுமூடி) அமர்த்தப்பட்டிருக்கும். விசை இழுக்கப்படுகையில், சுத்தியல்—அதன் பற்றுகுறடில் பிடிக்கப்பட்டிருக்கும் தீக்கல்லோடு—தகட்டுமூடியின் முகப்போடு தீக்கல் சுரண்டும்படி முன்நகரும் அதேவேளையில்; தகட்டுமூடி முன்நகர்ந்து, கிண்ணியிலுள்ள வெடிமருந்தை திறந்து காட்டும். எஃகை சுரண்டும் தீக்கல், தீப்பொறிகளை உண்டாக்கி, அதை கிண்ணியில் விழச்செய்து, வெடிமருந்தை பற்றவைத்து, அந்த தீயை தொடுதுளை வழியாக குழலின் பகுதிக்கு கடத்தி, அதிலிருக்கும் முதன்மை வெடிபொருளை பற்றவைத்து, எறியத்தை  குழலை விட்டு வெளியே எறியும்.

சொடுக்குஞ்சேவலில் எஃகுத் தகடும், கிண்ணிமூடியும் தனித்தனிப் பாகங்களாக இருந்தன. அடிக்கப்படும் எஃகுத் தகடின் முகப்பையும், கிண்ணிமூடியையும் ஒன்றிணைத்து தோன்றிய மேம்பட்ட வடிவம் தான் தகட்டுமூடி ஆகும்.  

கரிம (கார்பன்) அளவுகளை அதிகப் படுத்துவதன்மூலம், தகட்டுமூடியை கடினமாக்க முடியும். கொம்பு போன்ற பொருட்களில், தகட்டுமூடியை இட்டு, பல மணிநேரம் தீயில் வைப்பதால், எஃகின் கரிம அளவு அதிகரிக்கும். எஃகின் உருகுநிலைக்கு கீழ், வெப்பநிலை இருக்குமாறு பார்த்துக்கொள்வது முக்கியமாகும். இந்த செயல்முறையால் வெளிப்புறத்தை மட்டும் கடினமாக்கி, உள்ளகத்தை நீட்டுமையோடு வைத்திருந்து விரிசல்களை தவிர்க்கும். தொடர்ச்சியான பயன்பாட்டால், தீப்பொறி உண்டாக்கும் திறன், தகட்டுமூடியில் குறைந்துவிடும். மீண்டும் கடினப்படுத்தியோ, அல்லது அதை மாற்றியோ பயன்படுத்தலாம்..

## மேற்கோள்கள்

பகுப்பு:சுடுகலன் கூறுகள்
காயிதே மில்லத் அரசினர் மகளிர் கலைக் கல்லூரி

**காயுதே மில்லத் அரசினர் மகளிர் கலைக்கல்லூரி** இந்தியாவின் தமிழ்நாட்டில் சென்னையில் செயல்பட்டுவரும் மகளிருக்கான தமிழக அரசின் கலைக் கல்லூரியாகும். இக்கல்லூரி 1974-ஆம் ஆண்டில் தொடங்கப்பட்டது. தன்னாட்சித் தகுதியுடன் சென்னை பல்கலைக்கழகத்தின் உறுப்புக் கல்லூரியாக செயல்பட்டு வருகிறது. முனைவர் வி. இராதா தற்போது இக்கல்லூரியின் முதல்வராக உள்ளார்.

## வரலாறு
1974 ஆவது ஆண்டில் 30 ஏக்கர் பரப்பளவில், ஐந்து பட்டப் படிப்புகளில் சில நூறு மாணவிகளுடன் தொடங்கப்பட்ட இக்கல்லூரி தற்போது 12 இளநிலை, 6 முதுநிலைப் படிப்புகளில் 4300கும் அதிகமான மாணவிகளுடன் செயல்படுகிறது. அதிக எண்ணிக்கையிலான மாணவிகள் எண்ணிக்கை அதிகமானதை அடுத்து 2006-07 கல்வியாண்டில் இருசுழற்சி முறை அறிமுகப்படுத்தப்பட்டது. இக்கல்லூரியில் பயிலும் மாணவிகளில் பெரும்பாலானவர்கள் முதலாம் தலைமுறை பட்டதாரிகள் ஆவர். 

## வழங்கும் படிப்புகள்
இக்கல்லூரியில் இளநிலை மற்றும் முதுநிலைப் படிப்புகள் கற்பிக்கப்படுகின்றன.

## அமைவிடம்
காயிதே மில்லத் அரசினர் மகளிர் கலைக்கல்லூரி, சென்னை அண்ணா சாலையில் அமைந்துள்ளது.

## மேற்கோள்கள்

## வெளியிணைப்புகள்

## இதனையும் காண்க
* சென்னையில் கல்வி
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

பகுப்பு:சென்னை மாவட்டத்திலுள்ள அரசினர் கலைக் கல்லூரிகள்
பகுப்பு:சென்னையில் உள்ள மகளிர் பல்கலைக்கழகங்களும் கல்லூரிகளும்
தகலாகு விக்கிப்பீடியா

தகலாகு மொழி விக்கிப்பீடியாவானது 2003 டிசம்பரில் தொடங்கப்பட்டது. 2015 சூலை 30 தேதி நிலவரத்தின்படி 63 ஆயிரத்திற்கும் மேற்பட்ட கட்டுரைகள் உள்ளன, கட்டுரைகளின் எண்ணிக்கை அடிப்படையில் விக்கிப்பீடியாவில் 66 ஆவது இடத்தை வகிக்கிறது.

## அடையாளச்சின்னம்

## வெளி இணைப்புகள்

*[//tl.wikipedia.org/ தகலாகு விக்கிப்பீடியா]

## மேற்கோள்கள்

பகுப்பு:மொழிவாரி விக்கிப்பீடியாக்கள்
பரேலி வானூர்தி நிலையம்

**பரேலி வானூர்தி நிலையம்** (*Bareilly Airport*) (ஐஏடிஏ குறியீடு:பீஇகே,ஐசிஏஓ குறியீடு:விஇபிஒய்) இந்திய நாட்டில் உத்தரப் பிரதேசம் மாநிலத்தில் பரேலி நகரில் அமைந்துள்ளது. இந்த விமான நிலையத்தை இந்திய வான்படையும் பொது மக்களும் பயன்படுத்துகின்றனர். இத்தளமானது இந்திய வான்படைத் தளங்களிலேயே பெரிய தளம் ஆகும். மேலும் இது மத்திய விமானக் கட்டளையகத்தின் மூலம் இயக்கப்படுகிறது. இத்தளத்தில் சுகோய், உலங்கு வானூர்தி போன்ற போர்த் தாக்குதல் விமானங்கள் நிறுத்தப்படுகிறன.

## மேலும் பார்க்க
* சவுத்ரி சரண் சிங் பன்னாட்டு வானூர்தி நிலையம்
* லால் பகதூர் சாஸ்திரி பன்னாட்டு வானூர்தி நிலையம் 
* தாஜ் பன்னாட்டு வானூர்தி நிலையம்
* கான்பூர் வானூர்தி நிலையம்

## மேற்கோள்கள்

பகுப்பு:உத்தரப் பிரதேசத்தில் உள்ள வானூர்தி நிலையங்கள்
பகுப்பு:இந்திய வான்படைத் தளங்கள்
அலகாபாத் வானூர்தி நிலையம்

**அலகாபாத் வானூர்தி நிலையம்** (*Allahabad Airport*) (ஐஏடிஏ குறியீடு:ஐஎக்ஸ்டீ,ஐசிஏஓ குறியீடு:விஇஏபி) இந்திய நாட்டில் உத்தரப் பிரதேசம் மாநிலத்தில் அலகாபாத் நகரிலிருந்து 12 கிலோ மீற்றர்கள் தொலைவில அமைந்துள்ளது. இது ஒரு உள்நாட்டு முனையம் ஆகும். கான்பூர் வானூர்தி நிலையம், லால் பகதூர் சாஸ்திரி பன்னாட்டு வானூர்தி நிலையம் போன்றவை அமைந்துள்ளது. இங்கிருந்து ஏர் இந்தியா இந்தியாவின் தலைநகரான டெல்லிக்கு நேரடியாக விமான சேவையை வழங்குகிறது. இந்த விமான நிலையம் 1919  ஆம் ஆண்டு கட்டி முடிக்கப்பட்டது. பன்னாட்டு வானூர்தி நிலையமாக 1946 ஆம் ஆண்டு அறிவிக்கப்பட்டது. ஆனால் இங்கிருந்து இங்கிலாந்தின் தலைநகரான இலண்டனுக்கு 1932   ஆம் ஆண்டிலேயே விமானம் இயக்கத் துவங்கப்பட்டது. சவுத்ரி சரண் சிங் பன்னாட்டு வானூர்தி நிலையம் மற்றும் லால் பகதூர் சாஸ்திரி பன்னாட்டு வானூர்தி நிலையம்  போன்றவை 200 கிலோ மீற்றர்கள் மற்றும் 120 கிலோ மீற்றர்களிலேயே அமைந்துள்ளன. இந்த விமான நிலையத்தில் தற்போது கருவிகள் இறக்குவதற்குப் பயன்படுத்தப்பட்டு வருகிறது.

## மேலும் பார்க்க
* சவுத்ரி சரண் சிங் பன்னாட்டு வானூர்தி நிலையம்
* லால் பகதூர் சாஸ்திரி பன்னாட்டு வானூர்தி நிலையம் 
* தாஜ் பன்னாட்டு வானூர்தி நிலையம்
* கான்பூர் வானூர்தி நிலையம்
* பரேலி வானூர்தி நிலையம்

## மேற்கோள்கள்

 பகுப்பு:இந்திய வானூர்தி நிலையங்கள்

பகுப்பு:உத்தரப் பிரதேசத்தில் உள்ள வானூர்தி நிலையங்கள்
பகுப்பு:இந்திய வான்படைத் தளங்கள்
அவந்திப்பூர் விமானப்படைத் தளம்

**அவந்திப்பூர் விமானப்படைத் தளம்** (*Awantipur Air Force Station*) இது இந்திய நாட்டின்  சம்மு காசுமீர் மாநிலத்தின் புல்வாமா மாவட்டத்திற்குட்பட்ட அவந்திப்பூர் என்ற இடத்தில் அமைந்துள்ளது.

## வரலாறு
இந்த இடம் புல்வாமா என்ற நகரத்திலிருந்து 5 கிலோ மீற்றர்கள் தொலைவில் உள்ள மலங்க்புரா என்ற இடத்திற்கு அருகில் அமைந்துள்ளது. 

## வசதிகள்
இந்த விமானத்தளமானது கடல்மட்டத்திலிருந்து 5,393 அடிகள் உயரத்தில் அமைந்துள்ளது. இங்கு ஒரே ஒரு ஓடுதளம் மட்டுமே கான்கிரிட் கொண்டு அமைக்கப்பட்டுள்ளது. இந்த ஓடுதளமானது 150 அடிகள் கொண்டதாக உள்ளது. 

## மேற்கோள்கள்

பகுப்பு:இந்திய வான்படைத் தளங்கள்
பகுப்பு:படைத்துறை அமைப்புகள்
மிக்கி மவுஸ்

**மிக்கி மவுஸ்** (*Mickey Mouse*) என்பது, ஒரு வேடிக்கையான விலங்கின் கேலிச் சித்திர (*cartoon*) கதாப்பாத்திரமாகும். கருத்துச் சித்திரமாகவும் விளங்கும் இது, அமெரிக்காவின் மகிழ்கலை வணிக நிறுவனமான வால்ட் டிஸ்னி கம்பனி எனும் நிறுவனத்தின் அதிகாரப்பூர்வ சின்னமாகும். உலகப்புகழ் பெற்ற இந்த மிக்கி மவுஸ், 1928 ஆம் ஆண்டு, நவம்பர் 18 இல், இயங்குபட தொழிற்கூடமாக உள்ள வால்ட் டிஸ்னி கம்பனியின் மகிழ்கலைத் தேவையின் பொருட்டு வால்ட் டிஸ்னி, மற்றும் யூபி ஐவர்க்சு (*Ub Iwerks*) என்பவர்களால், உருவாக்கப்பட்டவையாகும்.

## சான்றுகள்

பகுப்பு:மிக்கி மவுஸ்
பகுப்பு:பெருநிறுவன சின்னங்கள்
கான்பூர் வானூர்தி நிலையம்

**கான்பூர் வானூர்தி நிலையம்** (*Kanpur Airport*) (ஐஏடிஏ குறியீடு:கேஎன்யூ,ஐசிஏஓ குறியீடு:விஐசிஎக்ஸ்) பொது மக்களின் பயன்பாட்டிற்கும், இந்திய இராணுவ உபயோகத்திற்கும் பயன்படும் இந்த விமான நிலையமானது இந்திய நாட்டில் உத்தரப் பிரதேசம் மாநிலத்தில் அமைந்ததுள்ளது. 1970 ஆம் ஆண்டிலிருந்து இங்கிருந்து இந்தியாவின் பல பெரிய நகரங்களுக்கு விமான சேவை வழங்கப்பட்டுவருகிறது. சில காலங்கள் இங்கிருந்து விமான சேவை நிறுத்தப்பட்டு பின்னர் 2004 ஆம் ஆண்டு டிசம்பர் மாதம் முதல் மக்கள் பயன்பாட்டிற்கு திறந்துவிடப்பட்டது. 
2016 ஆம் ஆண்டு டிசம்பர் மாதம் 10 ஆம் திகதி முதல் கான்பூர் முதல் டெல்லி வரை துவக்கி வைக்கப்பட்டது. இந்த ஊருக்கு இயக்கப்படும் விமானங்கள் 72 இருக்கைகள் கொண்டவையாக உள்ளது.

## மேலும் பார்க்க
* சவுத்ரி சரண் சிங் பன்னாட்டு வானூர்தி நிலையம்
* லால் பகதூர் சாஸ்திரி பன்னாட்டு வானூர்தி நிலையம் 
* தாஜ் பன்னாட்டு வானூர்தி நிலையம்
* அலகாபாத் வானூர்தி நிலையம்
* பரேலி வானூர்தி நிலையம்

## மேற்கோள்கள்

பகுப்பு:உத்தரப் பிரதேசத்தில் உள்ள வானூர்தி நிலையங்கள்
பகுப்பு:இந்திய வான்படைத் தளங்கள்
தாஜ் பன்னாட்டு வானூர்தி நிலையம்

**தாஜ் பன்னாட்டு வானூர்தி நிலையம்** (*Noida International Airport*) இந்திய நாட்டின் மாநிலங்களில் ஒன்றான உத்தரப் பிரதேசம் மாநிலத்தில் அமைந்ததுள்ள ஆக்ரா என்ற இடத்தில் அமைந்ததுள்ள இந்த விமான நிலையம் 2016 ஆம் ஆண்டு ஆகஸ்ட் மாதத்திலிருந்து பன்னாட்டு வானூர்தி நிலையமாகத் தெரிவு செய்யப்பட்டது.

இந்த விமான நிலையம் டெல்லி விமான நிலையத்திற்கு அருகில் இருப்பதால் மத்திய அரசால் அதிகமாகக் கவனிக்கப்படாமல் இருக்கிறது. ஆனாலும் இங்கிருந்து தாஜ் சிறப்புப் பொருளாதார மண்டலத்தின் மூலமாக உத்தரப் பிரதேசம், மற்றும் அரியானா மாநிலங்களில் உற்பத்தி செய்யப்படும் பூக்கள் மத்தியகிழக்கு ஐரோப்பா நாடுகளுக்கு ஏற்றுமதி செய்யப்படுகிறது.

## மேலும் பார்க்க
* சவுத்ரி சரண் சிங் பன்னாட்டு வானூர்தி நிலையம்
* லால் பகதூர் சாஸ்திரி பன்னாட்டு வானூர்தி நிலையம் 
* கான்பூர் வானூர்தி நிலையம்
* அலகாபாத் வானூர்தி நிலையம்
* பரேலி வானூர்தி நிலையம்

## மேற்கோள்கள்

பகுப்பு:இந்திய வானூர்தி நிலையங்கள்

பகுப்பு:உத்தரப் பிரதேசத்தில் உள்ள வானூர்தி நிலையங்கள்
லால் பகதூர் சாஸ்திரி பன்னாட்டு வானூர்தி நிலையம்

**லால் பகதூர் சாஸ்திரி பன்னாட்டு வானூர்தி நிலையம்** (*Lal Bahadur Shastri International Airport*) (ஐஏடிஏ குறியீடு:விஎன்எஸ்,ஐசிஏஓ குறியீடு:விஇபிஎன்) இது இந்திய நாட்டின் மாநிலங்களில் ஒன்றான உத்தரப் பிரதேசம் மாநிலத்தில் வாரணாசி நகரத்திற்கு வடமேற்கே 26 கிலோமீட்டர் தொலைவில் உள்ள பபாட்பூர் என்ற இடத்தில் அமைந்துள்ளது. இது ஒரு பொதுமக்கள் பயன்படுத்துவதற்கான வானூர்தி நிலையம் ஆகும்.  2005 ஆம் ஆண்டிலிருந்து இந்தியாவின் முன்னால் பிரதமர் லால் பகதூர் சாஸ்திரி அவர்களின் பெயர் சூட்டப்பட்டுள்ளது.

## வரலாறு
2012 ஆம் ஆண்டு 4 ஆம் திகதி அன்று இந்திய அமைச்சரவையால்  பன்னாட்டு வானூர்தி நிலையமாகத் தெரிவு செய்யப்பட்டது.

## மேலும் பார்க்க
* சவுத்ரி சரண் சிங் பன்னாட்டு வானூர்தி நிலையம்
* தாஜ் பன்னாட்டு வானூர்தி நிலையம்
* கான்பூர் வானூர்தி நிலையம்
* அலகாபாத் வானூர்தி நிலையம்
* பரேலி வானூர்தி நிலையம்

## மேற்கோள்கள்

பகுப்பு:இந்திய வானூர்தி நிலையங்கள்
 பகுப்பு:இந்திய பன்னாட்டு வானூர்தி நிலையங்கள்

பகுப்பு:உத்தரப் பிரதேசத்தில் உள்ள வானூர்தி நிலையங்கள்
பரூக்காபாத் விமான நிலையம்

**பரூக்காபாத் விமான நிலையம்** ('Farrukhabad Airport') இந்திய மாநிலங்களில் ஒன்றான  உத்தரப் பிரதேசம் மாநிலத்தில் பரூக்காபாத் மாவட்டத்தில் முகமதாபாத் என்ற ஊரில் அமைந்துள்ளது. இந்த விமான நிலையத்தை இந்திய வானூர்தி நிலையங்கள் ஆணையம் நிர்வாக செய்கிறது. இதி ஒரு பொதுமக்கள் பயன்பாட்டுக்கான விமான நிலையம் ஆகும். இந்த விமான நிலையம் கான்பூர் விமான நிலையத்திலிருந்து 129 கிலோ மீற்றர்கள் தொலைவிலும், லக்னோ விமான நிலையத்திலிருந்து 149 கிலோ மீற்றர்கள் தொலைவிலும் அமைந்துள்ளது. இதன் அருகில் சைன மதக் கோவிலான கம்பாலஜி கோவில் (Shri Kampilaji) அமைந்துள்ளது.

## வசதிகள்
இங்கிருந்து முக்கியமன ஆட்களுக்கு குறைந்த தூர ஓட்டத்தை விமானம் மூலமாகவும், உலங்கு வானூர்தி மூலமாகவும் இயக்கப்படுகிறது.

## மேற்கோள்கள்

பகுப்பு:உத்தரப் பிரதேசத்தில் உள்ள வானூர்தி நிலையங்கள்
அரோல்டு மாசுர்சுகி

**அரோல்டு மாசுர்சுகி** *(Harold Masursky)* (திசம்பர் 23, 1922 - ஆகத்து 24, 1990) ஓர் அமெரிக்கப் புவியியலாளரும் வானியலாளரும் ஆவார்.

இவர் தன் பணியை அமெரிக்கப் புவி அளக்கையியல் துறையில் தொடங்கினார். பின்னர் நாசாவில் முதுநிலை அறிவியல் உறுப்பினராக்ச் சேர்ந்தார். இவர் கோள்களின் மேற்பரப்பையும் நிலாவின் மேற்பரப்பையும் ஆய்வுசெய்தார்.அந்த வான்பொருள்களில் இறங்க அறிவியல் முறைப்படி உகந்த இடங்களைத் தேர்வு செய்யும் ஆர்வத்தில் இந்த ஆய்வை மேற்கொண்டார். இந்த ஆய்வு அபொல்லோ திட்ட்த்துக்காகவும் வைகிங் திட்ட்த்துக்காகவும் மேற்கொள்ளப்பட்டது.

செவ்வாயின் மாசுர்சுகி குழிப்பள்ளமும் 2685 மாசுர்சுகி குறுங்கோளும் இவரது நினைவாகப் பெயர் இடப்பட்டுள்ளன. இதேபோல, மாசுர்சுகி விருதும் மாசுர்சுகி விரிவுரையு இவரது நினைவாகப் பெயரிடப்பட்டுள்ளன.

## வெளி இணைப்புகள்
*Obituary
*Description of the Masursky Award 

பகுப்பு:1922 பிறப்புகள்
பகுப்பு:1990 இறப்புகள்
பகுப்பு:அமெரிக்க வானியலாளர்கள்
பகுப்பு:அமெரிக்கக் கோள் அறிவியலாளர்கள்
பகுப்பு:பெண் கோள் அறிவியலாளர்கள்
பகுப்பு:யேல் பல்கலைக்கழக முன்னாள் மாணவர்கள்
ஈகொர் திமீத்ரியெவிச் நோவிக்கொவ்

**ஈகொர் திமீத்ரியெவிச் நோவிக்கொவ்** (*Igor Dmitriyevich Novikov*, , பிறப்பு: நவம்பர் 10, 1935 மாஸ்கோ) ஓர் உருசிய சோவியத் கோட்பாட்டு வானியற்பியலாளரும் அண்டவியலாளரும் ஆவார்.

இவர் 1980 களின் இடைப்பகுதியில் தன் நிறைவு நெறிமுறையை உருவாக்கினார். இது காலப்பயணக் கோட்பாட்டுக்கான சிறந்த பங்களிப்பு ஆகும்.

இவர் 1965 இல் வானியற்பியலில் முனைவர் பட்டம் பெற்றார். இவர் வானியற்பியலில் 1970 இல் முதுமுனைவர் பட்டம் பெற்றார். இவர் 1974 முதல் 1990 வரை மாஸ்கோவில் இருந்த உருசிய விண்வெளி ஆராய்ச்சி நிறுவனத்தின் சார்பியல் வானியற்பியல் துறையின் தலவராக விளங்கினார். இவர் 1991 க்கு முன்பே இலெபெதேவ் இயற்பியல் நிறுவனத்தின் வானியற்பியல் துறைத்தலைவராகவும் மாஸ்கோ அரசு பல்கலைக்கழகப் பேராசிரியராகவும் இருந்துள்ளார்.இவர் 1994 இல் இருந்து டென்மார்க்கில் உள்ள கோப்பனேகன் பல்கலைக்கழக கோட்பாடு வானியற்பியல் துறையின் இயக்குநராக இருந்தார். அண்மையில் இவர் அப்பல்கலைக்கழக வான்காணக வானியற்பியல் மையப் பேராசிரியராகவும் உள்ளார். இவர் 1998 இல் இருந்து அரசு வானியல் கழகத்தின் உறுப்பினர் ஆனார்.

## வெளியீடுகள்

இவர் பல மக்கள் அறிவியல் நூல்களை எழுதியுள்ளார்:

* கருந்துளைகளும் புடவியும், (மொழிபெயர்ப்பு: விதாலி ஐ. கிசின், கேம்பிரிட்ஜ் பல்கலைக்கழக அச்சகம் 1995)
* காலமெனும் ஆறு, (மொழிபெயர்ப்பு: விதாலி ஐ. கிசின், கேம்பிரிட்ஜ் பல்கலைக்கழக அச்சகம் Press 1998, 2001)
* Il ritmo del tempo, Di Renzo Editore, Roma, 2006

இவர் அலெக்சாந்தர் எசு. சாரோவுடன் இணைந்து 15 அண்டவியல், வானியற்பியல் நூல்களையும் எட்வின் ஹபிள் வாழ்க்கை வரலாற்று நூலையும் எழுதியுள்ளார் (கேம்பிரிட்ஜ் பல்கலைக்கழக அச்சகம்  1992).

## மேற்கோள்கள்

பகுப்பு:1935 பிறப்புகள்
பகுப்பு:வாழும் மக்கள்
பகுப்பு:உருசிய வானியற்பியலாளர்கள்
பகுப்பு:சோவியத் வானியற்பியலாளர்கள்
பகுப்பு:உருசிய வானியலாளர்கள்
பகுப்பு:சோவியத் வானியலாளர்கள்
எட்டு வடிவ நடைப்பயிற்சி

**எட்டு “8” வடிவ நடைப்பயிற்சி** (*“8” Eight-shaped walk*) என்பது; வழமையான நடைப்பயிற்சி அல்லாமல் ஐரோப்பிய எண் வடிவமான 8 என்னும் குறியீட்டு வடிவத்தை தரையில் வரைந்து, அதன் மேற்பரப்பில் நடைப்பயிற்சி மேற்கொள்ளும் முறையாகும். சிறந்த உடற்பயிற்சியில் ஒன்றாக கருதப்படும் இது, சித்தர்கள், மற்றும் யோகிகளின் பரிந்துரைகளில் மிகச்சிறந்த நடைப்பயிற்சியாக அறியப்படுகிறது.     

## சான்றுகள்

பகுப்பு:உடற் பயிற்சி
விதிஷா

**விதிஷா** நகரம், இந்தியாவின் மத்தியப்பிரதேச மாநிலத்தின் பேட்வா ஆற்றின் கரையில் உள்ளது. இந்நகரம் விதிஷா மாவட்டத்தின் நிர்வாகத் தலைமையிடம் ஆகும். மாநிலத் தலைநகரான போபாலிருந்து  54 கி மீ தொலைவில் உள்ளது. 

## மக்கள் தொகையியல்
2011-ஆம் ஆண்டின் மக்கள் தொகை கணக்கெடுப்பின் படி, விதிஷா நகரத்தின்  மொத்த மக்கள் தொகை  155,951  ஆகும். அதில் ஆண்கள் 81,488; பெண்கள் 74,463   ஆக உள்ளனர். விதிஷா நகரத்தில் இந்துக்கள் 137,373 (88.09 %); இசுலாமியர்கள்  10,089 (6.47 %); சமனர்கள் 7,376 (4.73 %) மற்றும் பிற மக்கள் 1.,113  (0.72%) ஆக உள்ளனர்.

## வரலாற்று இடங்களும், நினைவுச் சின்னங்களும்

 
இந்து சமயத்திற்கு மதம் மாறியவரும், சுங்கப் பேரரசில் இருந்த, இந்தோ கிரேக்க நாட்டின் தூதுவரும், கிருஷ்ண பக்தருமான ஹேலியோடோரஸ் என்பவரால், கி மு 113-இல் பகவான் கிருஷ்ணருக்காக நிறுவப்பட்ட தூண் ஆகும். கிருஷ்ணர் கோயில் முன் அமைந்த இத்தூணின் உச்சியில் கருடச் சிற்பம் அமைந்துள்ளது.

## வரலாறு
கி மு ஆறு மற்றும் ஐந்தாம் நூற்றாண்டுகளில் சுங்கப் பேரரசு, சாதவாகனப் பேரரசு மற்றும் குப்தப் பேரரசின் காலத்தில் விதிஷா நகரம் பெரும் வணிக மையமாக விளங்கியது. விதிஷா நகரத்திலிருந்து  9 கி மீ தொலைவில் பௌத்த தலமான சாஞ்சி உள்ளது.  அசோகர், இளவரசராக இருந்த போது விதிஷா பகுதியின் ஆளுநராக இருந்தவர்.

## குறிப்பிடத்தக்கவர்கள்
*கைலாசு சத்தியார்த்தி  (2014-இல் நோபல் பரிசு வென்றவர்)

## போக்குவரத்து வசதிகள்

தில்லி – சென்னை, தில்லி – மும்பை இருப்புப் பாதை வழித் தடத்தில் விதிஷா நகரம் அமைந்துள்ளது.  

## மேற்கோள்கள்


பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
பகுப்பு:விதிஷா மாவட்டம்
இவான் சீமொனொவ்

**இவான் மிகாய்லொவிச் சீமொனொவ்** (*Ivan Mikhailovich Simonov*, , &nbsp;–) ஓர் உருசிய வனியலாளரும் புவிப்புற அளவையியலாளரும் ஆவார்.

## வாழ்க்கை
இவர் தன்படிப்பை முடித்துவிட்டு 1816 இல் கசான் அரசு பல்கலைக்கழகப் பேராசிரியரானார் அங்கு இவர் நிகோலாய் உலொபாசெவ்சுகியின் நெருங்கிய நண்பராக விளங்கினார். இவர் 1829 ஆம் ஆண்டுக்குப் பிறகு புனித பீட்டர்சுபர்கு அரசு பல்கலைக்கழக அறிவியல் கல்விக்கழக உயர்நிலை உறுப்பினராக இருந்தார். பின்னர் இவர் 1846 இல் கசான் அரசு பல்கலைக்கழக காப்பாளர் ஆனார்.

இவர் 1819 முதல் 1821 வரை எஃப். எஃப். பெல்லிங்காசன், எம். பி. இலாசரேவ்  ஆகிய இருவரின் உலகம் சுற்றிவந்த தேட்ட்த்தின் விவரங்களை எழுதித் தொகுத்தார். அப்பயணத்தில் தான் அண்டார்ட்டிகா கண்டம் கண்டுபிடிக்கப்பட்டது.
இவரது பங்களிப்புகலாக வானியல் நோக்கீடுகளும் அந்நோக்கீடுகளுக்கான முறைகளை உருவாக்கியதும் ஓர் எதிர்த்தெறிப்பியை வடிவமைத்து உருவாக்கியதும் கருதப்படுகின்றன. உருசியாஅவில் புவிக்காந்தவியலில் முதலில் ஈடுபட்டு ஆய்வு செய்தவர் இவரே. இவர் தன் விடாமுயற்சியால் கசானில் 1833 இல் ஒன்றும் 1843 இல் ஒன்றும் என இரண்டு வான்காணகங்களை நிறுவினார்.தென்பசிபிக்கின் சிமனோவ் தீவும்(துவனா-I-தோலோ) பீட்டர்I தீவின் வடகிழக்குப் பகுதியும் இவரது நினைவாகப் பெயர் இடப்பட்டுள்ளன.

## மேற்கோள்

பகுப்பு:1794 பிறப்புகள்
பகுப்பு:1855 இறப்புகள்
பகுப்பு:உருசிய வானியலாளர்கள்
பகுப்பு:உருசியப் புவியியலாளர்கள்
ஜிஜாபாய்

**ஜிஜாபாய் ஷாகாஜி போஸ்லே** (Jijabai Shahaji Bhosale) ( 12 சனவரி 1598 –  17 சூன் 1674), மராத்தியப் பேரரசின் நிறுவனர் சிவாஜியின் அன்னையாவார்.

## குடும்பம்
ஜிஜாபாய் - ஷாகாஜி போஸ்லே இணையருக்கு ஆறு மகள்களும், சம்பாஜி மற்றும் சிவாஜி என இரண்டு மகன்களும் பிறந்தனர்.

சிவாஜிக்கு மூன்று வயது இருக்கையில் ஜிஜாபாயின் கணவரும், சிவாஜியின் தந்தையுமான சகாஜி போஸ்லே, துக்காபாய் என்பவரை 1630-இல் இரண்டாம் திருமணம் செய்து கொண்டு, இரண்டாம் மனைவி மற்றும் சம்பாஜியுடன் தனியாக வாழ்ந்தார். 

1644ல் சகாஜி, பூனேயில் தன் முதல் மனைவி ஜிஜாபாய் மற்றும் இளைய மகன் சிவாஜிக்கும் லால் மஹால் எனும் அரண்மனை கட்டி குடியமர்த்தினார். 
 
## சிவாஜி மீதான அக்கறை
தாய்நாட்டின் மீதும், அதன் மக்கள் மீதும் உறுதியான பற்று கொள்ளும்வகையில் ஜிஜாபாய், சிவாஜிக்கு சிறந்த கருத்துளைக் கூறி ஓர் அழிக்க முடியாத நம்பிக்கையை ஏற்படுத்தினார் முஸ்லிம் மன்னர்கள் ஆட்சிக்காலத்தில் இருந்த கொடுமையில் இருந்து விடுதலை பெறவேண்டும் என்று சிவாஜிக்கு என்னத்தை ஏற்படுத்தி வளர்த்தார். சொந்த கலாச்சாரத்தின் மீதான அவரின் பற்றும், பொறுப்பும், அத்துடன் சிறந்த இந்திய புராணங்களான மகாபாரதம், இராமாயணத்தில் போன்றவற்றிலஇருந்து எடுத்துக்கூறிய கதைகளும் சிவாஜியின் பண்பை வடிவமைத்தன.

## மறைவு
ஜிஜாபாயின் மூத்த மகன் சம்பாஜி ஒரு முற்றுகைப் போரில், அப்சல் கான் எனும் படைத்தலைவனால் கொல்லப்பட்டார். 
சிவாஜி மராத்தியப் பேரரசராக முடிசூட்டிக் கொண்ட பின்னர் ஜிஜாபாய், 17 சூன் 1674-இல் உயிர் துறந்தார்

## மரபுரிமைப் பேறு
* ஜிஜாபாய் சிவாஜியை வீரத்துடன் வளர்த்த முறைகள் குறித்தான நாட்டுப்புற பாடல்கள் மகாராட்டிரா மாநிலத்தில் பாடப்படுகிறது.  
* 2011-ஆம் ஆண்டில் ஜிஜாபாயின் வரலாறு குறித்தான இராஜமாதா ஜிஜாபாய் எனும் திரைப்படம் வெளியிடப்பட்டது. 

## மேற்கோள்கள்

பகுப்பு:மராத்தியர்கள்
பகுப்பு:இந்திய அரச குடும்பப் பெண்கள்
சாலமன் பிக்கெல்னர்

**சாலமன் போரிசோவிச் பிகெல்னர்** *(Solomon Borisovich Pikelner)* () (பிப்ரவரி 6, 1921 -  நவம்பர் 19, 1975) ஓர் உருசிய சோவியத் வானியலாளர் ஆவார். இவர் உடுக்கனவெளி ஊடக்க் கோட்பாடு, சூரிய மின்மம், உடுக்கண வளிஅண்டலங்கள், கந்தப்பாயம இயங்கியல் ஆகிய புலங்களில் கணிசமான பங்களிப்புகள் செய்துள்ளார். இவர் 1959 இல் இருந்து மாஸ்கோ அரசு பல்கலைக்கழக வானியல் பேராசிரியராக விளங்கினார். நிலாவின் பிகெல்னர் குழிப்பள்ளமும் 1975 பிகெல்னர் குறுங்கோளும் இவரது பெயரைப் பெற்றுள்ளன.

## வெளி இணைப்புகள்
* Biography

பகுப்பு:சோவியத் வானியலாளர்கள்
பகுப்பு:உருசிய வானியலாளர்கள்
பகுப்பு:1921 பிறப்புகள்
பகுப்பு:1975 இறப்புகள்
சாலிவாகனன்

**சாலிவாகனன்** (*Shalivahana*) பண்டைய பரத கண்டத்தின் தென்னிந்தியாவின் தற்கால மகாராட்டிரம் கர்நாடகா மற்றும் ஆந்திரப் பிரதேசம் போன்ற பகுதிகளை ஆண்ட சாதவாகனர்களின் வழித்தோன்றலில் வந்த மன்னர் என புராணங்கள் மற்றும் செவி வழிக்கதைகள் மூலம் அறியப்படுகிறது. பிரஸ்திஸ்தானத்தை தலைநகராகக் கொண்ட சாலிவாகனன், உஜ்ஜைனியை தலைநகராகக் கொண்டு ஆண்ட பேரரசர் விக்கிரமாத்தியனை  வென்றவர் என்ற பெருமை உண்டு.  தென்னிந்தியாவில் மட்பாண்டங்கள் செய்யும் குலால சமூகத்தினர், சாதவாகனனை தங்கள் குலத்தின் முன்னவர் எனப் போற்றி கொண்டாடுகிறார்கள். சாலிவாகனன் குறித்த செய்திகள் பவிஷ்ய புராணத்தில் குறிப்புகள் உள்ளது.

## சாலிவாகன ஆண்டு
சாலிவாகனன் விக்கிரமாதித்தியனை வென்றதை கொண்டாடும் வகையில், அந்த ஆண்டு முதல் சாலிவாகன ஆண்டு கி.பி 78 முதல் தொடங்குவதாக கருதப்படுகிறது.

## இதனையும் காண்க
* சாலிவாகன ஆண்டு

## மேற்கோள்கள்

### ஆதார நூற்பட்டியல்
* 
* 

பகுப்பு:இந்து தொன்மவியல் மாந்தர்
பகுப்பு:இந்தியப் பேரரசர்கள்
பகுப்பு:இந்திய வரலாறு
நல்ல தங்காள் (1955 திரைப்படம்)

***நல்ல தங்காள்*** (*Nalla Thangal*) 1955 ஆம் ஆண்டு வெளியான ஒரு இந்திய தமிழ்த் திரைப்படமாகும். இத் திரைப்படத்தின் இயக்குநர் பி. வி. கிருஷ்ண ஐயர். ஆர். எஸ். மனோகர், ஜி. வரலட்சுமி ஆகியோர் முக்கிய பாத்திரங்களில் நடித்திருந்தனர்.

## கதைச் சுருக்கம்
பெண்ணின் பெருமைக்கு உதாரணமான அன்புச் செல்வம் நல்லதங்காள். அவளை, பண்பையும் பாசத்தையும் கொட்டி வளர்த்தார் அவள் அண்ணன் நல்லண்ணன். வளர்ந்தாள்; அவள் வாழ்வில் பருவ மென்னும் வசந்தம் பூத்தது. தன்னையொத்த மன்னவனைத் தேடி தங்கையை மணமுடித்துக் கொடுத்தான்! சீரும் சிறப்பும், அதற்கு முன்னும் பின்னும் யாரும் செய்யாத அளவு செய்தான்! அதனால் அருவெறுப்பும் குரோதமும் கொண்டாள் அண்ணி அலங்காரி! அண்ணனுக்கும் தங்கைக்கும் மிடையே தன் சாகசத் திரையை விடுத்தாள். காசி வளநாட்டு அரசியாகச் சென்ற நல்லதங்கம் காலா காலத்தில் ஏழு மக்களுக்குத் தாயானாள். அவர்கள் அன்பின் சிகரத்தில் இன்ப விளக்காகப் பிரகாசித்தனர். இந்நிலையில் இயற்கை அவர்களை சோதித்தது. அனால் காசி வளநாடு பாலைவனமாயிற்று. பஞ்சத்தின் வஞ்சத்திலிருந்து தப்ப அண்ணன் உதவியைக் கோரி ஓலை விடுத்தனர். அது அண்ணன் கண்ணின் படாமலே மறைத்து விட்டாள் காதகி அலங்காரி. தங்கையை ஒரு முறை நேரில் காண பாசத்தால் உந்தப்பட்டு பறப்பட்ட அண்ணனையும் சூதாக நிறுத்தி விட்டாள் அலங்காரி. தங்கம் தானே தமையன் வீடு தேடிப் புறப்பட்டாள்! ஏழு மக்களும் தாயும் இன்னல்கள் பல கடந்து மதுரை வந்தனர். அப்போது அண்ணன் அவளைத் தேடிச் சென்றிருந்தான். அண்ணி கதவடைத்தாள். தங்கத்தோடு இளமை முதல் பழகிய பட்டத்து யானை தாழ் திறந்து வரவேற்றது. ஆவலோடு உள் நுழைந்த அருமை மருமக்களை ஆகாதடித்து விரட்டினாள். பரிவோடு உதவிய ஏழைகளைச் சித்திரவதை செய்தாள். தங்கம் அவமானத்தோடு வந்த வழியே திரும்பினாள். காசி செல்வதற்கு அவள் மனம் ஒப்பவில்லை. வறுமையை வெல்ல ஒரே வழி சாவதென்று கருதினாள். ஏழு மக்களோடு தானும் பாழுங் கிணற்றில் பலியானாள். இதற்கிடையில் காசி சென்று அந்தக் கோரக் காட்சியைப் பாரத்துப் பதைத்த அண்ணன் தங்கை தன்னைத் தேடிப் போயிருக்கிறாள் என்பதறிந்து ஊர் திரும்பி, அங்கே தங்கை தள்ளிக் கதவடைக்கப்பட்டாள் என்ற தகவலறிந்து தணலில் விழுந்த புழுவாகத் துடித்தான். அலங்காரியின் சாகசத் திரையைக் கிழித்தெறிந்து விட்டு, தங்கையைத் தேடி கானகம் வந்து, நொந்த மனத்தோடு தானும் அவர்களைத் தொடரந்தான். மனைவியும் மக்களும் மைத்துனரும் மாண்டார்கள் என்பதறிந்த காசி ராஜன் சிந்தை கலைந்தான். தெய்வத்தையே சீறினான். அதற்கு விடையும் முடிவும் மீதிக் கதை.

## நடிகர்கள், தயாரிப்புக் குழு
பின்வரும் பட்டியல்களிலுள்ள விபரம் பிலிம் நியூஸ் ஆனந்தன் தரவுத் தளத்திலிருந்து எடுக்கப்பட்டது.

### நடிகர், நடிகையர்

### தயாரிப்புக் குழு

## தயாரிப்பு
நல்லதங்காள் என்ற பெயரில் 1935 ஆம் ஆண்டு ஒரு திரைப்படம் வெளியானது. 1955 முற்பகுதியில் இதே கருத்துள்ள தலைப்புடன் நல்ல தங்கை என்ற திரைப்படம் வெளியானது.

## பாடல்கள்
திரைப்படத்துக்கு இசையமைத்தவர் ஜி. இராமநாதன். மாயூரம் வேதநாயகம் பிள்ளை, அ. மருதகாசி ஆகியோர் பாடல்களை இயற்றியிருந்தனர். ஜே. பி. சந்திரபாபு ஒரு பாடல் பாடியிருக்கிறார். சீர்காழி கோவிந்தராஜன், ஜி. இராமநாதன், டி. பி. இராமச்சந்திரன், டி. எம். சௌந்தரராஜன், வி. டி. இராஜகோபாலன், பி. லீலா, என். எல். கானசரஸ்வதி, கே. ஜமுனாராணி, உடுதா சரோஜினி, நிர்மலா, ஏ. பி. கோமளா, டி. வி. இரத்தினம், ஏ. ஜி. இரத்னமாலா ஆகியோர் பின்னணி பாடியுள்ளனர்.

## உசாத்துணை

## வெளியிணைப்புகள்
*

பகுப்பு:1955 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஈ. வி. சரோஜா நடித்த திரைப்படங்கள்
பகுப்பு:ஜி. ராமநாதன் இசையமைத்த திரைப்படங்கள்
பகுப்பு:சந்திரபாபு நடித்த திரைப்படங்கள்
டி - 23 (நெல்)

**டி - 23** (*T-23*) என்பது; 1975 ஆம் அறிமுகப்படுத்தப்பட்ட, நீண்டகால நெல் வகையாகும். 150 நாட்களில் அறுவடைக்கு வரக்கூடிய இந்த நெல் இரகம், “கலா சுகதாஸ்” எனும் நெல் வகையிலிருந்து தெரிவு செய்யப்பட்டதாகும். நீர்ப்பாசன வசதியுடனான மேட்டுநிலப் பகுதிகளில் நன்கு வளரக்கூடிய இந்த நெற்பயிர், உயரமாகவும், இதன் நெல் தானியங்கள் பெரிய அளவிலும், மற்றும் நறுமணமும் உடையதாக உள்ளது. ஒரு எக்டேருக்கு சுமார் 3000 - 3500 கிலோ (*30-35 Q/ha*) மகசூல் தரவல்ல இது, உத்தரப் பிரதேசம், மற்றும் இமாச்சலப் பிரதேசம், போன்ற மாநிலங்களில் பெருமளவில் பயிரிடப்படுகின்றது.

## மேற்கோள்கள்

பகுப்பு:நெல் வகைகள்
பகுப்பு:இந்தியாவில் வேளாண்மை
அஸ்பாக்கியா குண்டுவெடிப்பு, 1981

**அஸ்பாக்கியா குண்டுவெடிப்பு**  (Azbakiyah bombing) ஒரு தீவிரவாதத் தாக்குதலாகும்.  சிரியாவின் திமிஷ்கு பகுதியின் *அல்-அஸ்பாக்கியா*வில் 1981, நவம்பர் 29 அன்று கார் வெடிகுண்டு மூலம் இத்தாக்குதல் நடத்தப்பட்டது. புலனாய்வு அமைந்துள்ள *பாக்தாத்* தெருவில் மக்கள் நெருக்கம் நிறைந்த பள்ளி அருகே நடத்தப்பட்ட இத்தாக்குதலில் மூன்று, ஐந்து மாடிக்கட்டிடங்கள் சேதமடைந்தன மேலும் 200 பேர் கொல்லப்பட்டனர். இத்தாக்குதலுக்கு *ஹஃபீஸ் அல்-அஸாத்* அமைப்பு குற்றம் சாட்டப்பட்டது.
## மேற்கோள்கள்

பகுப்பு:சிரியாவின் உள்நாட்டுப்போர்
பகுப்பு:சிரியாவில் தீவிரவாதத் தாக்குதல்கள்‎
பகுப்பு:1981 நிகழ்வுகள்
மடகாலித் தற்கொலைத் தாக்குதல்கள்

**மடகாலித் தற்கொலைத் தாக்குதல்கள் என்பது** 2016, திசம்பர் 9 அன்று இரு தற்கொலைதாரிப் பெண்களால் நடத்தப்பட்ட தாக்குதல்கள் ஆகும். இத்தாக்குதல்தாரிகள் இருவரும் பள்ளி மானவிகளாவர். தென்கிழக்கு நைஜீரியாவின் மாடகாலி நகரில் நெருக்கடியான சந்தையில் நிகழ்த்தப்பட்டது. இத்தாக்குதல்களில் 57 பேர் கொல்லப்பட்டனர் மேலும் 177 பேர் க்யமடைந்தனர் இதில் 120 பேர் குழந்தைகள் ஆவர். இத்தாகுதல் போகோ அராம் எனும் கடும்போக்கு இஸ்லாமியத் தீவிரவாதக் குழுவால் நடத்தப்பட்டிருக்கலாம் என அதிகாரிகள் தெரிவித்தனர். இத்தாக்குதலைத் தொடர்ந்து *நைஜீரிய* மக்கள் கடும் விழிப்புடன் இருக்க வேண்டும் என நைஜீரியத் தலைவர் *முகம்கது புஹாரி* (Muhammadu Buhari) அறிக்கை விடுத்தார்.
## மேற்கோள்கள்

பகுப்பு:2016 நிகழ்வுகள்
பகுப்பு:இசுலாமும் வன்முறையும்
பகுப்பு:தீவிரவாத நிகழ்வுகள்
பகுப்பு:நைஜீரியா
அரசினர் மகளிர் கலைக் கல்லூரி, பருகூர்

**அரசினர் மகளிர் கலைக்கல்லூரி, பருகூர்** இந்தியாவின் தமிழ்நாட்டில் கிருட்டிணகிரி மாவட்டத்தின் பருகூரில் செயல்பட்டுவரும் மகளிருக்கான தமிழக அரசின் கலைக் கல்லூரியாகும். இக்கல்லூரி 1993ஆம் ஆண்டில் தொடங்கப்பட்டது. பெரியார் பல்கலைக்கழகத்தின் உறுப்புக் கல்லூரியாக செயல்பட்டு வருகிறது.முனைவர் சி. மணிமொழி தற்போது இக்கல்லூரியின் முதல்வராக உள்ளார்.

## வரலாறு
அரசு மகளிர் கலை மற்றும் அறிவியல் கல்லூரி, பர்கூரில் 1993 செப்டம்பர் மாதத்தில் நிறுவப்பட்டது. கல்லூரியைத் தொடங்கி நடத்திட அரசு, கே. கருப்பன் என்பவரை நியமித்தது. தொடக்கத்தில் பெற்றோர் ஆசிரியர் சங்கக் கட்டிடத்தில் செயல்பட்டு வந்தது. 1999 - 2000 கல்வியாண்டில் இருந்து பர்கூரில் இருந்து, சென்னை நெடுஞ்சாலை 4 கி.மீ தொலைவில் ஒப்பத்தவாடி ஊராட்சிக்குட்பட்ட அங்கினாயனபள்ளி சிற்றூரில் 9.6 ஏக்கர் பரப்பளவு கொண்ட சொந்த கட்டிடத்துக்கு மாற்றப்பட்டது. தற்போது இக்கல்லூரி 28 வகுப்பறைகள், 8 ஆய்வகங்கள், ஒரு பொது நூலகம், ஒரு மின் நூலகத்துடன் செயல்படுகிறது. 2003 ஆவது ஆண்டு முதல் சுயநிதி பாடப்பிரிவுகள் தொடங்கப்பட்டன.

## வழங்கும் படிப்புகள்
இக்கல்லூரியில் இளநிலை மற்றும் முதுநிலைப் படிப்புகள் கற்பிக்கப்படுகின்றன.

## மேற்கோள்கள்

## வெளியிணைப்புகள்

## இதனையும் காண்க
* கிருஷ்ணகிரி மாவட்டத்திலுள்ள கல்வி நிலையங்கள்
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

பகுப்பு:கிருட்டிணகிரி மாவட்டத்திலுள்ள அரசினர் கலைக் கல்லூரிகள்
பென்சில் மீன்

**பென்சில் மீன்** (*Pencil fish*) லேபிசின்டிக் (Lebiasinidae) குடும்பத்தச் சார்ந்த மீன் இனத்தில் அலங்காரத்திற்காக வளர்க்கப்படும் உயிரினம் ஆகும். இவை நீர் தொட்டிகளில் வளர்க்கப்படுவதோடு பார்க்க மிகவும் அழகான தோற்றத்துடன் காணப்படும் மீன் இனம் ஆகும்.   இவற்றில் 19 வகைகள் உள்ளதாக குறிப்பிடப்பட்டுள்ளது. 

## மேற்கோள்கள்

பகுப்பு:மீன்கள்
பகுப்பு:பழக்கிய விலங்குகள்
வட்டத்தகடு மீன்

**வட்டத்தகடு மீன்** (*Discus fish*) சிச்சில்ட் (Cichlid) இனத்தைச் சார்ந்த இவ்வகை மீன்களின் பூர்வீகம் 
தென் அமெரிக்கா நாட்டின் காடுகளான அமேசான் காடுகள் ஆகும். இவற்றின் உடல் வட்டமான தட்டு போன்றும் சுத்தமான நீர் நிலைகளில் பிரகாசமான வண்ணத்துடனும் காணப்படுகின்றது. 
ஏறாலமான நாடுகளில் நீர் நிலைகளில் வளர்க்கப்பட்டு ஏற்றுமது செய்யப்படுகிறது.   தொட்டிகளின் கீழ் நிலையிலேயே காணப்படும் இவை ஒரு மாமிச உண்ணி உயிரினம் ஆகும். 

## மேற்கோள்கள்

## வெளி இணைப்பு

*Discus photogallery from Club Live World 
*Discus Society Malaysia 
*Fanatik-Discus-International informations, pictures, videos about discus fish

பகுப்பு:மீன்கள்
பகுப்பு:பழக்கிய விலங்குகள்
பாவெல் கார்லோவிச் சுடெர்ன்பர்கு

thumb | வலது**பாவேல் கார்லோவிச் சுடெர்ன்பர்கு** *(Pavel Karlovich Shternberg)* (; ஏப்பிரல் 2, 1865 – பிப்ரவரி 1, 1920, ஓர் உருசிய வானியலாளரும் அலெக்சாந்தர் கெர்ன்சுகி அரசை நீக்கிட பங்களிப்பு செய்த புரட்சியாளரும் ஆவார்.  இவர் விளாதிமிர் இலெனின், இலியோன் டிராட்சுகி அகியோரின் நண்பராவர். இவரது வானியல் பங்களிப்புகள் கோள்களின் தலையாட்டங்களைக் கண்டறிந்ததும் சுடெர்ன்பர்கு வானியல் நிறுவனம் அமைந்த மாஸ்கோ வான்காணக அகலாங்கைத் தீர்மானித்ததும் ஆகும். இவர் ஒளிப்பட வானியலில் வல்லுனர் ஆவார். இவர் முதன்மையாக இரட்டை விண்மீன்களை ஒளிப்படம் பிடித்து பெயர்பெற்றவர்.

சுடெர்ன்பர்கு வானியல் நிறுவனமும் நிலாவின் சுடெர்ன்பர்கு குழிப்பள்ளமும் இவரது நினைவாகப் பெயர் இடப்பட்டுள்ளன.

## மேற்கோள்கள்

பகுப்பு:1865 பிறப்புகள்
பகுப்பு:1920 இறப்புகள்
பகுப்பு:உருசிய வானியலாளர்கள்
அமான்சியோ ஓர்டிகா

**அமன்சியோ ஒர்டிகா** (Amancio Ortega 12 மார்ச்சு 1936 ) என்பவர் எசுப்பானிய நாட்டின் பெரும் தொழில் அதிபரும் செல்வந்தரும் ஆவார். ஐரோப்பியாவில் மிகப் பெரிய பணக்காரர் என போர்ப்ஸ் இதழ் இவரை மதிப்பீடு செய்துள்ளது. மேலும் இவரது செல்வத்தின் நிகர மதிப்பு 76 பில்லியன் தாலர்கள் என மதிப்பிடப்பட்டுள்ளது

தொடக்கத்தில் இந்திடெக்ஸ் என்ற வணிகக் குழுமத்தைத் தொடங்கினார். பின்னர் சாரா என்னும் நவநாகரிக ஆடை மற்றும் அணிகலன்களை உருவாக்கும் குழுமத்தின் தலைவர் ஆனார்.

ஆண்டு ஒன்றுக்கு 400 மில்லியன் தாலர்களை வருமானமாக ஈட்டுகிறார். அந்த வருமானத்தை மீண்டும் நிலங்கள், கட்டடங்கள் போன்றவற்றில் முதலீடு செய்கிறார்.இவருக்குச் சொந்தமாக மாட்ரிட், இலண்டன், நியூயார்க் சிக்காகோ மியாமி பார்செலோனா போன்ற உலகப் பெரு நகரங்களில் சொத்துக்கள் உள்ளன.

## உசாத்துணை

பகுப்பு:வாழும் மக்கள்
பகுப்பு:1936 பிறப்புகள்
பகுப்பு:தொழிலதிபர்கள்
நிகொலாய் திமீத்ரியேவிச் மாயிசெயேவ்

**நிகொலாய் திமீத்ரியேவிச் மாயிசெயேவ்** *(Nikolay Dmitriyevich Moiseyev)* (; திசம்பர், 3(16), 1902,  பெர்ம் -  திசம்பர் - 6, 1955  மாஸ்கோ) உருசிய சோவியத் வானியலாளர் ஆவார். இவர் வான்கோள இயக்கவியலில் வல்லுனர் ஆவார். இவர் 1938 இல் மாஸ்கோ அரசு பல்கலைக்கழக வான்கோள இயக்கவியல் துறையின் தலைவர் ஆனார். அங்கு அட்தே பதவியில் தன் இறப்பு வரை தொடர்ந்தார்.இவரின் முதன்மையான பணிகள் வான்கோளம் சார்ந்த கணக்கீடுகளுக்குக் கணிதவியல் படிமங்களை உருவாக்குதலும் வால்வெள்ளி உருவாக்கம் சார்ந்த கோட்பாட்டை உருவாக்குதலும் ஆகும்.

இவர் சுக்கோவ்சுகி படைசார் கல்விக்கழகத்தில் வான்படையின் பொறியியல் கலோனலாக, உயர்கணிதவியலைப் பயிற்றுவித்தார. இவர் 1839 முதல் 1943 வரை சுடெர்ன்பர்கு அரசு வானியல் நிறுவனத்தின் இயக்குநராக இருந்துள்ளார். அப்போது நேரத்தைத் துல்லியமாக்க் கணிக்கும் வானொலிக் குறிகைகளின் தேசிய அமைப்பை ஒருங்கிணைத்தார்.

ஓர் இலெனின் ஆணையும் ஒரு மாபெரும்நாட்டுப்பற்றுப் போர் ஆணையும் இரண்டு சிவப்பு விண்மீன்களும் இவர் பெற்ற விருதுகள் ஆகும்.

நிலாவின் மாயிசெயேவ் குழிப்பள்ளமும் சோவியத் வானியலாளர் பெலகேயா சாய்ன் 1935 இல் கண்டுபிடித்த 3080 மாயிசெயேவ் சிறுகோளும் இவரது நினைவாகப் பெயர் இடப்பட்டுள்ளன.

## வெளி இணைப்புகள்
* Biography of Nikolay Moiseyev

பகுப்பு:1902 பிறப்புகள்
பகுப்பு:1955 இறப்புகள்
பகுப்பு:உருசிய வானியலாளர்கள்
பகுப்பு:சோவியத் வானியலாளர்கள்
லாரன்சு லேசான்

**லாரன்சு லேசான்** (Lawrence LeShan செப்டம்பர் 6 1920) என்பவர் அமெரிக்க உளவியலாளர், கல்வியாளர், நூலாசிரியர் ஆவார். நியூயார்க்கில் வாழ்ந்து வரும் இவர் தியானம் செய்வது எப்படி என்னும் நூலை எழுதிப் புகழ் அடைந்தார்.

அந் நூல் மட்டுமல்லாமல் உளவியல் மருத்துவம், புற்றுநோய் சிகிச்சை, போர் மற்றும் மாயாவாதம் ஆகிய தலைப்புகளில் நூல்கள் எழுதியுள்ளார். உடலையும் மனத்தையும் பக்குவமாக வைத்திருந்து புற்று நோய் போன்ற நோய்களை குணப்படுத்த முடியும் அதற்கான மனவியல் சிகிச்சை முறைகளைத் தம் நூல்களில் எழுதியுள்ளார்.

சிக்காகோ பல்கலைக் கழகத்தில் பயின்று மனித வளர்ச்சி என்னும் பொருண்மையில் ஆய்வுப் பட்டம் பெற்றார். ரூஸ்வெல்ட் பல்கலைக் கழக பேஸ் கல்லூரியிலும், சமூக ஆராய்ச்சி புதிய பள்ளி என்பதிலும் ஆசிரியராகப் பணி செய்தார்.

எட்வார்ட் கிரெண்டான் என்ற புனைபெயரில் அறிவியல் கற்பனைக் கதையும் எழுதியுள்ளார்.

## உசாத்துணை

பகுப்பு:வாழும் மக்கள்
பகுப்பு:1920 பிறப்புகள்
பகுப்பு:அமெரிக்க உளவியலாளர்கள்
பகுப்பு:சிக்காகோ பல்கலைக்கழக முன்னாள் மாணவர்கள்
பெரிய தொழில் வழங்குனர்கள் பட்டியல்

கார்ப்பரேட் அல்லாத தொழில் வழங்குனர்கள் இந்தப் பட்டியல்களில் இடம்பெற்று உள்ளன:

## சான்றுகள்

## வெளிப்புற இணைப்புகள்
* Fortune Global 500

பகுப்பு:நிறுவனங்கள்
புனித அந்தோனியார் திருத்தலம், கொச்சிக்கடை

**புனித அந்தோனியார் திருத்தலம்** (*St. Anthony's Shrine*) என்பது கொழும்பு உரோமன் கத்தோலிக்க உயர்மறைமாவட்டத்திலுள்ள புகழ்பெற்ற திருத்தலமும் கிறித்தவக் கோயிலுமாகும். இது கொழும்பு கொட்டாஞ்சேனையலுள்ள கொச்சிக்கடை எனுமிடத்தில் அமைந்துள்ளது. இக்கோயில் புனித அந்தோனியாருக்கு அர்ப்பணம் செய்யப்பட்டுள்ளது. இது தேசிய திருத்தலங்களில் ஒன்றாகும்.

## உசாத்துணை

## வெளி இணைப்புகள்
* St. Anthony's Shrine, Kochchikade

பகுப்பு:இலங்கையில் உள்ள உரோமன் கத்தோலிக்கக் கோயில்கள்
காசுபர் கோட்பிரீடு சுவீசர்

**காசுபர் கோட்பிரீடு சுவீசர்** *(Kaspar Gottfried Schweizer)* (பிப்ரவரி 16, 1816 – ஜூலை 6, 1873) ஒரு சுவீடிய வானியலாளr ஆவார். இவர் 1845 இல் மாஸ்கோ சென்று  அங்குள்ள அளக்கையியல் நிறுவனத்தில் கணிதவியல், வானியல் பேராசிரியர் ஆனார். பின்னர், இவர் மாஸ்கோ பல்கைக்கழக வான்காணகத்தின் இயக்குநரானார்.

இவர் சுவிட்சர்லாந்து சூரிச் படைவீரர் குடியிருப்பில் வைலா எனுமிட்த்தில் பிறந்தார். இவர் 1839 இல் கோன்க்சுபர்கு சென்று பிரீட்ரிக் வில்கெல்ம் பெசேவுக்கு உதவி செய்தார். இவர் 1841 முதல் 1845 வரை புல்கோவோ வான்காணகத்தில் பிரீட்ரிக் கியார்கு வில்கெல்ம் வான் சுத்ரூவ அவர்களின் கீழ் பணிபுரிந்தார். 

இவர் ஐந்து வால்வெள்ளிகளையும் (புபொப 7804) எனும்   வான்பொருள் ஒன்றையும்  1864 நவம்பர் 11 இல் கண்டுபிடித்துள்ளார்.

## வெளி இணைப்புகள்

http://adsabs.harvard.edu/full/1904Obs....27..314L

https://books.google.co.in/books?id=wyWjVWYWoO8C&pg=PA232&lpg=PA232&dq=Kaspar+Gottfried+Schweizer&source=bl&ots=fwM7WoIQCE&sig=EEGrl9rgFKFLw8OlO3E1Ru4f1bc&hl=ta&sa=X&ved=0ahUKEwiyiOqMnYPTAhVJu48KHekQCjcQ6AEIUzAJ#v=onepage&q=Kaspar%20Gottfried%20Schweizer&f=false

https://alchetron.com/Kaspar-Gottfried-Schweizer-1139887-W

## மேற்கோள்கள்

பகுப்பு:உருசிய வானியலாளர்கள்
பகுப்பு:சுவீடன் வானியலாளர்கள்
பகுப்பு:1816 பிறப்புகள்
பகுப்பு:1873 இறப்புகள்
பகுப்பு:வால்வெள்ளி கண்டுபிடிப்பாளர்கள்